Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei, Sid Roth tässä.
Tervetuloa maailmaani, joka on luonnollisesti yliluonnollinen.
Palasin juuri Jerusalemista.
Todistin lähietäisyydeltä suurinta ihmettä, -
joka on tapahtunut sitten helluntain. Miksi tämä on niin tärkeää?
Itse ihme ei ole niin tärkeä, -
mutta se julistaa, että Messias palaa pian!
Tässä Sid Roth ja Israel Pochtar.
Israel oli Israelissa samaan aikaan kuin minäkin oli Israelissa.
Saimme todistaa -
uskomattominta ihmettä sitten helluntaipäivän.
Mitä helluntaina alun perin tapahtui?
Kalastaja Pietari piti lyhyen ja yksinkertaisen saarnan, -
ja 3 000 juutalaista tuli uskoon.
Meidän tilaisuudessamme koko auditorio oli täynnä ihmisiä.
Siellä oli noin 650 ihmistä. He eivät olleet uskosta luopuneita, -
vaan juutalaisia, jotka eivät olleet koskaan kuulleet evankeliumia.
Yhtäkkiä sain tiedon sanat.
Mitä tapahtuu, kun pelastumattomat juutalaiset kuulevat tiedon sanoja?
Todella monet kohottivat kätensä. Olen ällikällä lyöty siitä, -
kuinka moni parani hetkessä aivan kokouksen alussa.
Todellakin. Kun olit siellä, Pyhä Henki tuli huoneeseen.
Puhuit todella vakuuttavasti. Katselin ihmisten kasvoja.
Siellä oli uskon henki, ja ihmiset vain uskoivat.
Monet olivat epäileviä tai ei-uskovia. Hetkessä heidän elämänsä muuttui.
Haluatteko nähdä videon siitä, kun nämä juutalaiset paranevat?
Jos uskot, että voit kokea ihmeen juuri nyt -
ja haluat kokea sen, pyydän sinua nousemaan ylös.
Jos et halua kokea ihmettä, älä nouse. Valinta on sinun.
Lasken viiteen.
Kun olen päässyt viiteen asti, -
tutkikaa kehoanne. Tuntuuko kipu vielä?
Kuulostaako reilulta? Viitosen kohdalla siis.
Yksi, kaksi, kolme, -
neljä, viisi!
Jos tunsit kipua tullessasi ja tuo kipu on nyt poissa, -
voitko nostaa kätesi korkealle, jotta näen sen?
Pitäkää kädet ylhäällä. Eturivissä istuvat, katsokaa taakse.
Näin paljon käsiä nousee. Osa laski jo kätensä. Nostakaa ne vielä.
Kaikki eivät vielä nähneet niitä. Vilkuttakaa minulle. Vilkutan takaisin.
Oletteko koskaan nähneet näin monia ihmeitä?
Israel, elämäsi kiehtoo minua.
Synnyit Krimillä, niemimaalla, jota on nyt piiritetty pitkään -
ja jossa on ollut paljon ongelmia.
Olet juutalainen. Krimillä ei ole kirkkoja eikä synagogia, -
mutta isoäitisi kertoi sinulle Jumalasta. Muistatko, mitä?
―Kyllä. Hän sanoi, että Jumala on olemassa ja tarkkailee meitä.
Hän näkee jokaisen liikkeemme, joten meidän pitää olla varuillamme.
Nämä sanat elivät Israelin sisällä, kunnes hän meni kouluun.
Olit noin 7-vuotias, kun opettaja sanoi jotain erikoista.
Tuolloin ainakin minun kulttuurissani opettaja oli kuin jumala, -
todella tärkeä henkilö. Hän oli käynyt kouluja.
Opettaja hiljensi luokan ja sanoi: "Haluan kertoa tärkeän asian."
"Jumalaa ei ole olemassa."
"Avaruuteen on lähetetty kosmonautti, ja hän tarkisti asian. Jumalaa ei ole."
Oli aivan hiljaista. Hän lisäsi: "Vain tyhmät uskovat Jumalaan."
―Rukoilit Jumalaa tästä huolimatta isoäitisi kylvämän siemenen takia.
Tunsit Jumalan läsnäolon. Kun olit 18-vuotias, -
tuore ei-juutalainen kristitty lähestyi sinua. Mitä tapahtui?
Hän puhui minulle Jeesuksesta.
Juutalaisuuteni ja kaikki kuulemani vastalauseet nousivat esiin minussa.
Sanoin, ettei Jeesus kuulunut meille.
Hän oli fiksu ja puhui Raamatun juutalaisuudesta.
Ehkä Pyhä Henki kehotti häntä siihen. Jeesus oli täysin juutalainen.
Hän saarnasi synagogissa eikä koskaan lähtenyt Israelista.
Kaikki apostolit, joiden kuvia on vanhojen kirkkojen seinillä, -
olivat juutalaisia. Raamattu on juutalaisten kirjoittama.
Halusin kuulla lisää. Hän vakuutti minut.
Olin valmis. Tuohon aikaan rukoilin joka päivä aamuin illoin.
Puhuin Jumalan kanssa, vaikken tiennyt Hänen nimeään.
Tuo mies kertoi minulle Abrahamin, Jaakobin ja Iisakin Jumalasta -
ja Hänen Pojastaan Jeesuksesta.
Pyhä Henki sai otteen Israelista.
Hän elää Jumalalle, parantaa kaikki ja kertoo kaikille Herrasta.
Palasit kotiin ja kerroit äidillesi hyvät uutiset: Olit tullut uskoon.
Hän ei välittänyt. Hänestä Jumala oli kuollut, mutta hän oli sairas.
Hän oli ollut kuukauden liikkumatta sängyssä munuaisvaivojen vuoksi.
Hän oli sairas, muttei saanut hoitoa. Pienryhmässä, johon liityin, -
kuulin, että Jumala voi parantaa. Voin rukoilla kenen tahansa puolesta -
ja laskea kädet hänen päälleen. En ollut nähnyt kenenkään rukoilevan.
Uskoin siihen. Menin kotiin ja kerroin äidille löytäneeni Messiaan.
Kysyin, saisinko rukoilla ja sain luvan.
Pyysin, että äiti sulkisi silmänsä eikä katsoisi minua, ja rukoilin.
―Hän pyysi, ettei äiti katsoisi häntä, koska ei tiennyt, mitä oli tekemässä.
―Laskin käteni hänen ylleen ja rukoilin todella yksinkertaisesti.
Mitään ei tapahtunut. Sanoin: "Tiedän, että Jumala parantaa sinut, -
joten näkemiin". Lähdin kotoa. Palasin samana iltana.
Äiti avasi minulle oven ja sanoi: -
"Paranin täysin kolmessa tunnissa. Olen kunnossa." Kiitos Jumalalle!
Tuollainen Jumalamme on!
Huomasit, ettet tiennyt mitään ja menit raamattukouluun Viroon.
Tapasit vaimosi.
Kuulit Raamatun profetioita juutalaisten paluusta Israeliin -
ja Israelin valtion synnystä. Se kiehtoi sinua.
Puhuit vaimosi kanssa, että jonain päivänä muuttaisitte Israeliin.
Yhtäkkiä kuulit korvin kuultavan äänen. Kuka se oli ja mitä Hän sanoi?
Jumala puhui minulle. Tunsin Hänen läsnäolonsa selvästi.
"Mene kotimaahasi. Et kuulu tänne."
Yllätyin, koska Krimillä oli tuolloin herätys. Saarnasimme kaikkialla, -
ja ihmisiä tuli uskoon päivittäin.
Ajattelin mennä kotimaahani eläkkeellä, kun olisin tehnyt työni.
Monet amerikanjuutalaiset, sekä messiaaniset että muut, -
ajattelevat tuohon tapaan. Väärin!
Jatka. Piti vain mainostaa Jumalaa.
Vaimoni oli saanut saman sanoman. Kaikki suunnitelmamme muuttuivat.
Ymmärsimme, että oli aika lähteä.
Lähdit siis Israeliin vaimosi ja yhden pienen lapsen kanssa? ―Niin.
Paljonko rahaa sinulla oli taskussa? ―Olin rikas. Minulla oli 10 taalaa.
Kuvitelkaa! Hän muutti Israeliin, vaikkei osannut hepreaa, -
mukanaan vaimo ja pieni lapsi sekä 10 dollaria.
Mutta Jumalan käsi oli hänen yllään.
Jumala teki hänestä suositun evankelistan Tel Avivin alueella.
Sitten hän oli matkalla tuttujen luo pieneen israelilaiseen kaupunkiin -
nimeltä Ashdod, eikö niin?
Yhtäkkiä Jumala ilmestyi. Mitä tapahtui?
Anteeksi, Jumalalla on asiaa. Jos selkääsi ja niskaasi koskee, -
olet parantunut Jeesuksen nimessä.
Ajoin kohti kaupunkia, rukoilin ja nautin matkasta.
Osuin autollani kirkkauden pilveen.
Se kesti vain muutaman sekunnin, mutta oli kuin aika olisi pysähtynyt.
Olin toisessa ulottuvuudessa ja näin Ashdodin tulevaisuuteen.
Näin tuhansia messiaanisia uskovia, israelilaisia ja muunmaalaisia, -
palvomassa yhdessä Jeshuaa.
Siellä oli paljon ihmisiä, lippuja ja herätyskokouksissa kävijöitä.
Kuulin Jumalan sanovan selvästi: -
"Jätä kaikki ja perusta Ashdodiin hepreankielinen seurakunta."
Hetkinen! Olit jättänyt kaiken ja muuttanut Tel Aviviin.
Tulit siellä toimeen hyvin. Mitä vaimosi sanoi, kun kerroit tästä?
Menin kotiin innoissani siitä, että Jumala oli puhunut minulle.
"Jumala puhui minulle! Lähdemme Tel Avivista ja muutamme Ashdodiin!"
Hän sanoi: "Halleluja!" Ei sittenkään.
Kunpa olisikin! ―Hän alkoi itkeä.
Mutta hän on Jumalan nainen. Hän rukoili pari päivää ja sanoi itkien:
"Muutamme Ashdodiin. Tiedän, että se on Jumalan tahto meille."
Minun on pakko sanoa, -
että vain harva pystyisi siihen, mitä tämä mies teki Ashdodissa.
Ja kenenkään ei pitäisi joutua kokemaan sellaista, mitä hän koki.
Mutta Jumala oli hänen kanssaan, ja Hänen armonsa ja voimansa -
riittävät kaikkeen. Ymmärrätte sen, kun kuulette, -
mitä kaikkea hän koki ja mitä Jumala teki hänen hyväkseen.
Yliluonnollista! jatkuu kohta.
Varaa paikkasi ja valmistaudu kokemaan Pyhä maa -
Sid ja Joyce Rothin kanssa.
Matkustamme 24.11.―3.12.2015. Lämpötila on silloin täydellinen.
Näe Öljymäki, Getsemane ja Golgata. Nauti ehtoollista kalliohaudalla.
Käy yläsalissa ja Qumranissa.
Matkusta Gennesaretinjärven halki.
Voit käydä kasteella Jordanissa juutalaiseen tapaan kuin Jeesus -
ja kokea vielä paljon muuta.
Tämän 10-päiväisen seikkailun hinta sisältää lennot New Yorkista, -
hotellimajoituksen, verot ja retket.
Älä jätä väliin tätä edullista matkaa Sid Rothin kanssa.
Varaa paikkasi puhelimitse tai nettisivuiltamme.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja pakanat.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja kirkon juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja parantumisia.
Vasemmassa jalassani oli kramppeja ja jatkuvaa kipua.
Kipu jatkui usein läpi yön.
Heräsin viiltävään kipuun, johon ei auttanut mikään.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Palaamme Yliluonnollista! -ohjelmaan.
Israel Pochtar muutti vaimonsa kanssa, joka ei sanonut "Halleluja", -
mukavasta Tel Avivista Ashdodiin.
Kaikki sujui hyvin, ja he asettuivat aloilleen.
Sitten yhtäkkiä tuhat erittäin uskonnollista juutalaista -
mustine, korkeine hattuineen ja mustine vaatteineen -
tuli seurakuntaanne. Miksi he tulivat?
He eivät pitäneet siitä, että israeli- laiset oppivat tuntemaan Herran, -
varsinkaan Juudan kaupungeissa.
Kaupungissa ei ollut ennen ollut hepreankielistä seurakuntaa.
Kaupungissa on nyt 250 000 asukasta ja vain kaksi seurakuntaa, -
yksi venäjän- ja yksi hepreankielinen. Siellä ei ole perinteisiä kirkkokuntia.
He halusivat sulkea seurakunnan, -
koska saarnasimme evankeliumia joka päivä ja Ashdod alkoi muuttua.
Sinua alettiin kirota tärkeimmällä tv-kanavalla.
Heidän vastalauseitaan oli kaikkialla: televisiossa, radiossa ja lehdissä.
He käyttivät usein rumaa kieltä. Nimeni päälle tehtiin natsisymboleja.
En osannut lähestyä juutalaisia enkä koskettaa heidän sydämiään.
Hehän tulivat kotiisikin?
Eivätkä vain kotiini. Jokaiseen kokoukseemme tuli ryhmä ihmisiä, -
jotka protestoivat, kirosivat, rukoilivat meitä vastaan ja sylkivät.
Kaikki, jotka tulivat seurakuntaani tuolloin, -
joutuivat kulkemaan läpi kovaäänisen ortodoksijuutalaisjoukon, -
joka kertoi heille, miksi heidän ei olisi pitänyt tulla kirkkoon.
Autojamme alettiin seurata. He tarkkailivat, koska lähdimme, -
ja tulivat käymään meidän ja jokaisen seurakuntalaisen luona.
Lisäksi he kävivät naapuriemme luona ja puhuivat meistä pahaa.
Se on tietysti laitonta, mutta sitä ei voi estää.
He julkaisivat myös julisteen, jossa oli minun ja vaimoni kuvat -
ja kotiosoitteemme. Siinä sanottiin meidän olevan vaarallisia.
Minun on pakko kysyä, Israel, -
miten ihmeessä selvisit tuollaisesta vainosta, -
kun sinulla on vaimo ja lapsiakin?
Vainoon ei voi valmistautua. Pyhä Henki puhui siitä etukäteen, -
joten tiesin mitä oli tulossa, mutta silti se yllätti meidät.
―Mikset luovuttanut ja lähtenyt? Moni olisi tehnyt niin.
Tiesimme, että Jumala oli kutsunut meidät sinne.
Se, joka on meissä, on vahvempi...
"Missä ilmoitus puuttuu, siinä kansa käy kurittomaksi." Hänellä oli ilmoitus.
Ja kaiken tämän jälkeen tulit kokoukseeni Jerusalemissa -
ja näit nuo 650 juutalaista, -
joista 98 prosenttia seisoi ja tunnusti uskoaan Jumalaan.
Näit kaikki paranemiset siellä.
Sanoit, että se oli uusi päivä Israelille. Mitä tarkoitit sillä?
Se on uusi päivä Israelille, koska Israel on muuttumassa.
Kaikki eivät huomaa sitä, mutta Jumala avaa ihmisten sydämiä.
Vielä ei ole suurta herätystä, mutta Kaikki nuo ihmiset, ei-uskovat, -
eivät ennen olisi tulleet kuulemaan evankeliumia ja vastanneet siihen.
Israelin ilmapiiri on muuttumassa.
Se liittyy suurelta osin siihen, että kristityt kaikkialla maailmassa -
rukoilevat uskollisesti Israelin puolesta, monet koko elämänsä ajan.
Haluan nyt näyttää teille, kuinka lähes 650 juutalaista -
julistaa Jerusalemissa julkisesti, että Jeshua on heidän Messiaansa.
Haluan, että koette Jumalan rauhan ja saatte tuntea Israelin Messiaan.
Jos haluat tuon saman rauhan, nouse, ja rukoilen yliluonnollisen rukouksen.
Jos haluat tuon rauhan, nouse, jos et halua Messiasta, älä nouse.
Jos haluat Jumalan shalomin, nouse, jos pidät nykyisestä elämästäsi, istu.
Jos uskot, että on olemassa jotain muuta, nouse. Olette nähneet ihmeitä.
Tulette kohta olemaan itse osa ihmettä.
Sano ääneen: Rakas Jumala, -
olen tehnyt paljon virheitä elämässäni.
Olen niistä todella pahoillani.
Haluan tuntea Sinut.
Haluan Jeshuan olevan Herrani.
Herra Jeshua, anna minulle uusi sydän.
Tule sisälleni.
Ota elämäni.
Aamen.
"Armahda Siionia, sillä aika on tehdä sille laupeus ja määrähetki on tullut."
Israel, onko sinulla tiedon sanoja loppuun? Kenet Jumala parantaa nyt?
Jollakulla on ongelmia ranteiden ja nivelten kanssa.
Pyhä Henki koskettaa sinua nyt. Ota paraneminen vastaan.
Tunnen Pyhän Hengen virran. Hän koskettaa selkäänne.
Täällä on todella vahva elävän Jumalan Hengen virta.
Tarvitsitpa mitä vain, ota se vastaan.
Messias maksoi jokaisen kivun ja sairauden hinnan puolestasi.
Ps. 103:2 "Kiitä Herraa, minun sieluni, äläkä unhota, mitä hyvää hän on -
sinulle tehnyt, hän, joka antaa kaikki sinun syntisi anteeksi -
ja parantaa kaikki sinun sairautesi".
Ota se vastaan uskossa. Tee jotain, mihin et ennen pystynyt.
Paraneminen on sinun. Jeesus maksoi hinnan.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
Arkisto-ohjelmien lisäksi voit seurata opetusta ja mentoriohjelmia -
Pohjois-Carolinan mediakeskuksesta.
Parhaiden, Hengen lahjoilla varustettujen opettajien avulla -
pääset Jumalan läsnäoloon ja voiteluun rukouskokouksissa.
Kaikki tämä osoitteessa www.SIDROTH.org/ISN
ISN varustaa sinut olemaan normaali Raamatun tarkoittamalla tavalla.
Sinulle opetetaan, kuinka kulkea Jumalan yliluonnollisessa.
Osoite on www.SIDROTH.org/ISN
Ensi kerralla Yliluonnollista! -ohjelmassa: -
Vieraani ei ollut kokenut ainuttakaan ihmettä, -
mutta nyt hän on kokenut viidessä vuodessa yli 3 000 ihmettä.
Hän pitää kokouksia, joissa aivan kaikki ihmiset paranevat.
Hän sanoo olevansa järkyttynyt, jos ihmiset eivät parane, ja uskon sen.
Se on normaalia, ja hän haluaa tehdä teistä normaaleja. Oletteko valmiita?
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki